Yekker urgaz yexdem ammin i as-d-tenna, mi id-terga yenna-as i urgaz-nnes ad as-dteḥka matta yesran yid-s. Tenna-as « Awi-d qbel taseḥḥart yuɛan uma d muc » wwin-d taseḥḥart tuc-as-d aman i muc yeswa-ten iwella-d uma-s ammin i yella, ma d ultma-s, lmerretaya tegguma ad as-tsemmeḥ, tenna-as i urgaz-nnes ad tt-yeɣres, ad tkutt taqeddidt-nnes ad tseddeq . Tebɛet tict n txeddamt ɣer yya n baba-s tenna-as : « Ad truḥed ad as-tawid lḥeq-nnes i yya n baba ad as-tinid d yelli-m i am-t-id-ibeɛten turu-d akniwen ».